సాంస్కృతిక మంత్రిత్వ శాఖ
వరంగల్ లో రాష్ట్రీయ సంస్కృతి మహోత్సవాలను ప్రారంభించిన గవర్నర్ శ్రీమతి తమిళిసై సౌందర్ రాజన్
సంస్కృతి మనల్ని ఏకం చేస్తుంది, భిన్నత్వంలో ఏకత్వానికి ఆర్ఎస్ఎమ్ ప్రతీకగా నిలుస్తుంది: గవర్నర్
రేపు ఉత్సవంలో పాల్గోనున్న కేంద్ర సాంస్కృతిక, పర్యాటక, ఈశాన్య ప్రాంత అభివృద్ధి శాఖ మంత్రి శ్రీ. జి. కిషన్ రెడ్డి
రెండు రోజుల పాటు జరగనున్న సాంస్కృతిక ఉత్సవం ‘రాష్ట్రీయ సంస్కృతి మహోత్సవ్’ను తెలంగాణ గవర్నర్ శ్రీమతి. తమిళిసై సౌందరరాజన్ ఈరోజు వరంగల్లో ప్రారంభించారు.
ఉత్సవాలను ప్రారంభించిన అనంతరం ప్రసంగించిన గవర్నర్ దేశ సంస్కృతి వారసత్వాలను పరిరక్షించడం ద్వారా ప్రజల మధ్య ఐక్యత పెంపొందించవచ్చునని అన్నారు. రాష్ట్రీయ సంస్కృతి మహోత్సవం లాంటి కార్యక్రమాలను నిర్వహించడం వల్ల కళాకారులు, చేతివృత్తుల కళాకారులకు తమ ప్రతిభను ప్రదర్శించే అవకాశం లభిస్తుందని అన్నారు. ఇటువంటి కార్యక్రమాలు కళాకారులను ఒక వేదిక పైకి తెస్తాయని గవర్నర్ పేర్కొన్నారు. తమ ప్రతిభను ప్రదర్శించేందుకు ‘రాష్ట్రీయ సంస్కృతి మహోత్సవ్’ కళాకారులు, చేతివృత్తుల కళాకారులకు అవకాశం అందిస్తుందని అన్నారు.
అరుదైన, అంతరించిపోతున్న కళలు, కళాకృతులను ప్రదర్శించి వాటిని పరిరక్షించేందుకు ‘రాష్ట్రీయ సంస్కృతి మహోత్సవ్’ ఒక వేదికగా పనిచేస్తుంది. సాంప్రదాయ కళాకారులు, చేతివృత్తుల కళాకారులు తమ ప్రతిభను ప్రదర్శించేందుకు ‘రాష్ట్రీయ సంస్కృతి మహోత్సవ్’ అవకాశం కలిగిస్తుంది. భారతదేశం వివిధ ప్రాంతాలకు చెందిన కాలాలకు గుర్తింపు, ప్రాధాన్యత లభించేలా చూసి దేశం భిన్నత్వంలో ఏకత్వానికి చిహ్నంగా ‘రాష్ట్రీయ సంస్కృతి మహోత్సవ్’ నిలుస్తుంది.
75 స్వాతంత్ర ఉత్సవాలను జరుపుకుంటున్న సమయంలో స్వాతంత్ర్య ఉద్యమంలో స్వాతంత్ర సమరయోధులు చేసిన త్యాగాలను స్మరించుకుని వారికి నివాళులు అర్పించాలని గవర్నర్ అన్నారు. త్యాగమూర్తుల స్ఫూర్తితో నవ భారత నిర్మాణానికి కృషి జరగాలని ఆమె కోరారు.
ఈ సందర్భంగా సమాచార, ప్రసార మంత్రిత్వ శాఖ ప్రాంతీయ ఔట్రీచ్ బ్యూరో ప్రముఖ తెలుగు స్వాతంత్య్ర సమరయోధులపై ఏర్పాటు చేసిన ప్రదర్శనను ఆమె ప్రారంభించారు.
స్థానిక కళాకారుల ప్రదర్శన మరియు జానపద ప్రదర్శనలతో మహోత్సవాలు ప్రారంభమయ్యాయి. హైదరాబాద్ బ్రదర్స్ , పద్మశ్రీ అవార్డు గ్రహీత శ్రీ దర్శం మొగులయ్య, శ్రీ వందేమాతరం శ్రీనివాస్, నేపథ్య గాయని శ్రీమతి మంగళి ఇతర కళాకారుల సంగీత ప్రదర్శనలు జరగనున్నాయి. పద్మశ్రీ అవార్డు గ్రహీత డా. కె పద్మజా రెడ్డి చే శాస్త్రీయ నృత్య ప్రదర్శన ఉత్సవంలో ఉంటుంది. . జానపద కళాకారులు వేదిక నుంచి లేదా ప్రజలతో కలిసి రోజంతా ప్రదర్శనలు ఇస్తారు.
రాష్ట్రీయ సంస్కృతి మహోత్సవ్ను 2015లో భారత ప్రభుత్వం సాంస్కృతిక మంత్రిత్వ శాఖ రూపొందించింది మరియు మన అద్భుతమైన దేశం యొక్క సంప్రదాయం, సంస్కృతి, వారసత్వం మరియు వైవిధ్యం యొక్క స్ఫూర్తిని జరుపుకోవడం లక్ష్యంగా పెట్టుకుంది. విస్తృత లక్ష్యం కాకుండా, ఈ మహోత్సవ్ భారతీయ ఆత్మ యొక్క వారసత్వాన్ని సంరక్షించడం, ప్రోత్సహించడం మరియు ప్రాచుర్యం పొందడం మరియు మన సంస్కృతి యొక్క కొత్త తరాన్ని తిరిగి కనెక్ట్ చేయడం మరియు భిన్నత్వంలో ఏకత్వం యొక్క మన మృదువైన శక్తిని దేశానికి మరియు ప్రపంచానికి ప్రదర్శించడం లక్ష్యంగా పెట్టుకుంది.
భారతదేశ సంప్రదాయం, సంస్కృతి, వారసత్వం మరియు వైవిధ్యం ప్రతిబింబించే విధంగా రాష్ట్రీయ సంస్కృతి మహోత్సవ్  ని సాంస్కృతిక మంత్రిత్వ శాఖ 2015 నుంచి నిర్వహిస్తోంది. భారతదేశ సంప్రదాయం, సంస్కృతి, వారసత్వం మరియు వైవిధ్యం స్ఫూర్తితో కార్యక్రమాలు నిర్వహిస్తున్నారు. భారతీయ వారసత్వాన్ని సంరక్షించడం, ప్రోత్సహించడం మరియు ప్రాచుర్యం కలిగించి, బావి తరానికి సంస్కృతి ని పరిచయం చేయడం మరియు భిన్నత్వంలో ఏకత్వం బలాన్ని, ప్రాధాన్యతను దేశానికి మరియు ప్రపంచానికి తెలియ జేయడం ప్రధాన లక్ష్యంగా రాష్ట్రీయ సంస్కృతి మహోత్సవం కార్యక్రమాన్ని సాంస్కృతిక మంత్రిత్వ శాఖ రూపొందించింది.
(Visitor Counter : 90